ข้อบังคับการประชุมสภาผู้แทนราษฎร พ.ศ.2563 (ฉบับชั่วคราว)

ข้อบังคับการประชุมสภาผู้แทนราษฎร พ.ศ. 2563 (ฉบับชั่วคราว)
สำหรับสภาผู้แทนราษฎรแห่งแสงทอง (ใช้สำหรับในกลุ่มนี้)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เพื่อให้การประชุมสภานั้นเกิดความเรียบร้อย รวมไปถึงการประชุมสภาจะต้องเกิดประโยชน์แก่สมาชิกกลุ่ม จึงต้องมีข้อบังคับนี้ไว้ เพื่อเป็นการแนะนำแนวทางการประชุมสภาของสมาชิกสภาผู้แทนราษฎร

หมวด 1 บททั่วไป
1. ข้อบังคับนี้เรียกว่า "ข้อบังคับการประชุมสภาผู้แทนราษฎร พ.ศ. 2563 (ฉบับชั่วคราว)"
2. ข้อบังคับนี้ให้ใช้นับตั้งแต่มีการประกาศในกลุ่มสภาผู้แทนราษฎรแห่งแสงทอง
3. ข้อบังคับนี้ ให้บังคับใช้ในการประชุมสมาชิกสภาผู้แทนราษฎร
4. ในข้อบังคับนี้ คำว่า
"ประธานสภา" ความหมายว่า "ประธานสภาผู้แทนราษฎร"
“รองประธานสภา" หมายความว่า "รองประธานสภาผู้แทนราษฎร"
"สภาผู้แทนราษฎร" หมายความว่า สภาที่มาจากการแบ่งสรรตามสัดส่วนของพรรคการเมืองตามผลการเลือกตั้ง"
“วุฒิสภา" หมายความว่า "สภาที่มาจากการเลือกตั้งโดยตรง ตามคุณวุฒิของผู้สมัคร"
"ที่ประชุมสภาผู้แทนราษฎร” หมายความว่า "กลุ่มสมาชิกสภาผู้แทนราษฎรในทุกรูปแบบ"
"ที่ประชุมร่วมรัฐสภา" หมายความว่า "กลุ่มสมาชิกรัฐสภา ทั้งสภาผู้แทนราษฎร และวุฒิสภาในทุกรูปแบบ"
"ที่ประชุมวุฒิสภา” หมายความว่า "กลุ่มสมาชิกวุฒิสภาทุกรูปแบบ"
"เปิดสมัยประชุม" หมายความว่า "การพิจารณาญัตติในรูปแบบข้อ 19.2"
"กรรมาธิการ" หมายถึง "กลุ่มย่อยภายในสภาผู้แทนราษฎรที่ดำเนินการพิจารณาในเรื่องนั้น ๆ"
"ศาล” หมายความว่า "ศาลชั้นต้น หรือศาลสูงสุด"
5. ให้ประธานสภาผู้แทนราษฎรและรองประธานสภาผู้แทนราษฎร รักษาการตามข้อบังคับ และมีอำนาจออกระเบียบเพื่อปฏิบัติตามข้อบังคับนี้
6. ให้อำนาจประธานสภาผู้แทนราษฎร และรองประธานสภาผู้แทนราษฎร มีสิทธิในการจัดการที่ประชุมสภาผู้แทนราษฎร ให้เกิดความเรียบร้อย และเกิดความสะดวกในการปฏิบัติหน้าที่

 ----- ----- ----- ----- ----- -----

หมวดที่ 2 การเลือกประธานและรองประธานสภาผู้แทนราษฎร
7. ตัวแทนของแต่ละพรรคการเมือง สามารถส่งรายชื่อผู้ที่เป็นประธานสภาผู้แทนราษฎร มาได้พรรคละ 1 รายชื่อ
8. หากมีการเสนอชื่อผู้ใดเพียงชื่อเดียว ให้ถือว่าผู้นั้นได้เป็นประธานสภาผู้แทนราษฎร
9. แต่หากมีการเสนอมากกว่า 1 รายชื่อ จะมีการออกเสียงด้วยการตั้งโพลลงในที่ประชุมสภาผู้แทนราษฎร
10. ตัวแทนของแต่ละพรรคการเมือง สามารถส่งรายชื่อผู้ที่เป็นรองประธานสภาผู้แทนราษฎร มาได้พรรคละ 1 รายชื่อ และให้กระทำการตามข้อ 7, 8, และ 9 หลังจากมีการคัดเลือกประธานสภาผู้แทนราษฎรเป็นที่เรียบร้อยแล้ว
11. เมื่อได้ประธานสภาผู้แทนราษฎร และรองประธานสภาผู้แทนราษฎร ให้ทำการประกาศลงในที่ประชุมร่วมรัฐสภา เพื่อให้ทางวุฒิสภาได้รับทราบ

 ----- ----- ----- ----- ----- -----

หมวดที่ 3 วาระและอำนาจหน้าที่ของประธานและรองประธานสภาผู้แทนราษฎร
12. ประธานและรองประธานสภาผู้แทนราษฎรมีวาระละ 3 เดือน หรือจนกว่าสภาจะสิ้นสภาพ
13. หลังจากจัดการเลือกตั้ง และการปฏิญาณตนแล้ว ให้มีการเลือกประธานและรองประธานสภาผู้แทนราษฎรภายใน 7 วัน
14. ประธานสภาผู้แทนราษฎรมีหน้าที่และอำนาจดังต่อไปนี้
เป็นประธานของสภาผู้แทนราษฎร
กํากับดูแลการดำเนินกิจการของสภาผู้แทนราฎร
ควบคุมที่ประชุมสภาผู้แทนราษฎรให้เกิดความเรียบน้อยและเกิดความสะดวกในการปฏิบัติหน้าที่
เป็นตัวแทนสภาผู้แทนราษฎร และเป็นตัวแทนรัฐสภาของกลุ่ม
กำหนดการนัดประชุมสภาผู้แทนราษฎร
ตรวจสอบการทำหน้าที่ของสมาชิกสภาผู้แทนราษฎร ว่าเป็นไปอย่างถูกต้องหรือไม่
จัดการรายชื่อสมาชิกสภาผู้แทนราษฎรด้วยข้อมูลจากคณะกรรมการการเลือกตั้ง
หน้าที่และอํานาจอื่นตามที่มีรัฐธรรมนูญบัญญัติไว้หรือตามที่กําหนดไว้ในข้อบังคับนี้
15. รองประธานสภาผู้แทนราษฎรมีหน้าที่และอํานาจช่วยประธานสภา ในกิจการอันเป็นหน้าที่และ อํานาจของประธานสภาผู้แทนราษฎร หรือปฏิบัติการตามที่ประธานสภาผู้แทนราษฎรมอบหมาย
16. เมื่อไม่มีผู้ดำรงตำแหน่งประธานสภาผู้แทนราษฎร หรือประธานสภาผู้แทนราษฎรไม่สามารถปฏิบัติหน้าที่ได้ ให้รองประธานสภาผู้แทนราษฎรปฏิบัติหน้าที่แทนประธานสภาผู้แทนราษฎร

 ----- ----- ----- ----- ----- -----

หมวดที่ 4 การเสนอญัตติและลงคะแนน
17. สมาชิกสภาผู้แทนราษฎรสามารถเสนอญัตติได้ไม่เกิน 5 ญัตติต่อพรรคต่อสัปดาห์
18. ญัตติสำหรับสภาผู้แทนราษฎร ให้ลงญัตติในที่ประชุมสภาผู้แทนราษฎร
19. การเปิดการลงคะแนนให้เป็นไปตามความสมควรของประธานสภาผู้แทนราษฎร โดยให้พิจารณาจากรูปแบบดังนี้ (สามารถปรับให้ยืดหยุ่นกับสภาวการณ์ได้)
ทุกญัตติที่ได้รับการเสนอมาจะต้องมีเวลาลงคะแนนอย่างน้อย 24 ชั่วโมง ให่ประธานสภาผู้แทนราษฎร เปิดลงคะแนนในเวลาระหว่าง 8:00-20:00
ให้ทำการรวบรวมญัตติที่สมาชิกสภาเสนอมาในเสาร์ถึงวันศุกร์ของสัปดาห์ถัดไป เพื่อทำการเปิดสมัยประชุม และให้สมัยประชุมนั้นมีเวลาลงคะแนนอย่างน้อย 24 ชั่วโมง มีการเปิดลงคะแนนในเวลาระหว่าง 8:00-20:00
20. การเสนอญัตติให้ดำเนินการในรูปแบบนี้เท่านั้น (ใช้การโพสต์ ไม่ใช่การตั้งโพล)
ชื่อญัตติ (ให้ชัดเจนว่าต้องการเสนอเรื่องอะไร)
จาก (ญัตติทางพรรค ญัตติจากสมาชิก หรือญัตติอื่นๆ) (หากเป็นญัตติพรรคให้เขียนลำดับญัตติของพรรคในสมัยประชุมนั้น)
คำอธิบายประกอบ (อาจแนบหลักฐานเพิ่มเติมเช่นการลงภาพ ไฟล์ หรือลิงก์)
คำถาม (ให้มีการพิจารณาอย่างไร)
ตัวเลือก
เห็นชอบ (จำนวนสมาชิกที่พิมพ์ให้เรียงลงมา)
ไม่เห็นชอบ (จำนวนสมาชิกที่พิมพ์ให้เรียงลงมา)
งดออกเสียง (จำนวนสมาชิกที่พิมพ์ให้เรียงลงมา)
หากไม่ได้มีรูปแบบตามนี้ ให้ญัตตินั้นมีผลเป็นโมฆะ
21. ญัตตินั้นจะต้องมีสมาชิภสภาผู้แทนราษฎรไม่น้อยกว่ากึ่งหนึ่ง (9 คน) ในการลงคะแนน จึงจะถือว่าญัตตินั้นสมบูรณ์ เว้นแต่ว่าเป็นเรื่องที่ระบุตามรัฐธรรมนูญให้ใช้เสียงเห็นชอบเกินกึ่งหนึ่งของสมาชิกสภาผู้แทนราษฎรทั้งหมด
22. หากญัตตินั้นได้รับการเห็นชอบจากสภาผู้แทนราษฎร ให้ประธานสภาผู้แทนราษฎรส่งไปยังที่ประชุมร่วมรัฐสภา เพื่อให้วุฒิสภาได้ลงญัตติ
23. หากญัตตินั้นไม่ได้รับการเห็นชอบจากสภาผู้แทนราษฎร ให้เสนอเรื่องนั้นใหม่หลังจาก 7 วัน
24. หากมีผลเสมอกัน ให้ประธานสภาผู้แทนราษฎร ใช้สิทธิชี้ขาด หรือหากไม่สามารถทำได้ ให้ญัตตินั้นอยู่ในการพิจารณาจนกว่าจะมีเสียงชี้ขาด
25. การเปลี่ยนความเห็นในการลงญัตติ ให้กระทำด้วยการลบความเห็นเดิมของตนเอง และให้พิมพ์ใหม่ ห้ามแก้ไขข้อความโดยเด็ดขาด

หมวด 5 เอกสิทธิในการเป็นสมาชิกสภาผู้แทนราษฎร และการประชุมในที่ประชุมรัฐสภา
26. สมาชิกสภาผู้แทนราษฎรทุกคนมีเอกสิทธิในการการแสดงความคิดเห็นภายใต้รัฐธรรมนูญ
27. การถอดถอนสมาชิกสภาผู้แทนราษฎรต้องมีเงื่อนไขดังนี้ ให้ประธานสภาผู้แทนราษฎรถอดถอนโดยทันที
กระทำความผิดตาม มาตรา A3 แห่งรัฐธรรมนูญ
ปฏิบัติหน้าที่ขัดต่อรัฐธรรมนูญ หรือกฎอื่น ๆ ที่ได้บัญญัติไว้
ไม่ยึดมั่นในระบอบประชาธิปไตย
เป็นอันตรายแก่ความมั่นคงของกลุ่ม
28. การลงญัตติไม่ไว้วางใจสมาชิกสภาผู้แทนราษฎรต้องมีเงื่อนไขดังต่อไปนี้
ละเลยในการทำหน้าที่
มีพฤติกรรมเป็นที่เสื่อมเสียแก่สภาผู้แทนราษฎร
ทั้งนี้ ให้มีรูปแบบการเสนอญัตติตามข้อ 20.

หมวดที่ 6 กรรมาธิการ
29. การตั้งกรรมาธิการต้องมีสมาชิกสภาผู้แทนราษฎรไม่น้อยกว่า 3 คน
30. การร่างกฎสำหรับบังคับใช้ในกลุ่ม จำเป็นต้องมีกรรมาธิการศึกษาเรื่องการร่างกฎนั้น ๆ
31. การตั้งกรรมาธิการร่วมรัฐสภาสามารถกระทำได้ โดยมีสมาชิกสภาผู้แทนราษฎร ไม่น้อยกว่า 3 คน และสมาชิกวุฒิสภา ไม่น้อยกว่า 2 คน
32. การลงคะแนนภายในกรรมาธิการนั้น ๆ ไม่ใช่การลงญัตติรวมของสภาผู้แทนราษฎร

 ----- ----- ----- ----- ----- -----

หมวดที่ 7 การใช้งานเพจ
33. ตัวแทนสมาชิกสภาผู้แทนราษฎรจะได้รับสิทธิการใช้งานเพจสภาผุ้แทนราษฎร โดยจะได้รับสิทธิในการตอบข้อความและแสดงความคิดเห็นเพื่อให้เป็นประโยชน์ในการปฏิบัติหน้าที่
34. ให้ประธานและรองประธานสภาผู้แทนราษฎร เป็นผู้มีสิทธิในการตั้งกระทู้เท่านั้น
35. การลงญัตติ อาจทำในนามสมาชิกได้ แต่การสรุปผลการลงญัตติ ให้เป็นหน้าที่ของประธานและรองประธานสภาผู้แทนราษฎรเท่านั้น
36. การปฏิบัติหน้าที่ของประธานและรองประธานสภาผู้แทนราษฎร ให้ใช้เพจนี้เท่านั้น และการตั้งกระทู้ให้ตั้งในที่ประชุมสภาผู้แทนราษฎร เพื่อดำเนินการแชร์ออกไปยังกลุ่ม แชร์ไปยังหน้าเพจ และแชร์ไปยังที่ประชุมร่วมรัฐสภา

บทเฉพาะกาล
37. ในเรื่องที่ยังไม่ได้ระบุในข้อบังคับนี้ ให้เป็นไปตามดุลพินิจของประธานสภาผู้แทนราษฎร ทั้งนี้ให้เป็นไปภายใต้รัฐธรรมนูญ